Þrjú þúsund starfsmenn kaþólsku kirkjunnar í Frakklandi, langmest prestar, brutu kynferðislega á yfir tvö hundruð þúsund börnum frá árinu 1950 til okkar tíma. Þetta kemur fram í umfangsmikilli skýrslu sem gefin var út í dag. Meirihluti þeirra sem brotið var á hefur glímt við alvarlegar andlegar afleiðingar.
Skýrslan er tvö þúsund og fimm hundruð blaðsíður og var tvö og hálft ár í vinnslu. Kaþólska kirkjan í Frakklandi fékk óháða rannsakendur til að vinna hana árið 2018 eftir fjölda ásakana um kynferðisbrot presta og annarra starfsmanna kirkjunnar. Niðurstöðurnar þykja sláandi; að um þrjú þúsund starfsmenn kirkjunnar, tveir þriðju hlutar þeirra prestar, hafi brotið á tvo hundruð og sextán þúsund börnum á um sjötíu ára tímabili. Það jafngildir því að hver níðingur hafi brotið á um sjötíu börnum.
The number of 3,000 means that all the bishops knew about it, almost all of them, 3000, it means that generations of aggressors were allowed to carry on with it.
Það, að brotamennirnir séu þrjú þúsund, þýðir að allir biskuparnir vissu af þessu. Þetta þýðir að kynslóðir af kynferðisbrotamönnum fengu að halda misnotkun áfram afskiptalausir, segir Olivier Savignac, Olivie Savígnjak formaður samtaka brotaþola kaþólsku kirkjunnar. Reiknað hefur verið út að hver níðingur hafi brotið á um sjötíu börnum að meðaltali. Flestir þeirra sem brotið var á, voru á þeim tíma drengir á aldrinum níu til tólf ára, með mismunandi félagslegan bakgrunn. Fram kemur í skýrslunni að um sextíu prósent þeirra hafi glímt við mjög alvarlegar andlegar afleiðingar síðar á lífsleiðinni.
Kaþólska kirkjan í Frakklandi hefur brugðist við niðurstöðunum og lýst yfir andstyggð og skömm á ofbeldinu.
My desire today is to ask your forgiveness, forgiveness from each and everyone.
Ég bið ykkur fyrirgefningar. Ég vil biðja hvert og eitt ykkar fyrirgefningar, sagði Eric de Moulins-Beaufort, Erík du múlan befox forstöðumaður biskuparáðs kaþólsku kirkjunnar, í Frakklandi í dag.
Flest brotanna eru fyrnd samkvæmt frönskum lögum. Lögmaður samtaka brotaþola telur þó að rúmlega tuttugu mál teljist þó ófyrnd. Þá er einnig vitað um nokkra tugi brota sem voru framin af mönnum sem eru enn á lífi.
Þjónar kaþólsku kirkjunnar í Frakklandi brutu gegn yfir tvö hundruð þúsund börnum á sjötíu ára tímabili frá árinu 1950, samkvæmt skýrslu sem gefin var út í dag. Kaþólska kirkjan hefur beðið brotaþola fyrirgefningar. 